  Майя Бывальцева Удмуртиысь Владислав Лекомцев Словениын суй-пыдзыя сӧсыр луись но ляб адӟись спортсменъёслэн куасэн бызьылонъя но биатлонъя Дуннелэн кубокез понна вожвылъяськонлэн нырысетӥ люкетаз куать ӵошатсконын куать зарни медаль утӥз. Йылпумъянъёс Калыккуспо паралимпи комитетлэн сайтаз шараямын. Куасэн бызьылонъёс 3-тӥ, 4-тӥ но 7-тӥ южтолэзе ортчизы, 6-тӥ, 9-тӥ но 10-тӥ южтолэзе биатлонын ӵошатсконъёс вал. Дуннелэн кубокезлэн кыкетӥ люкетэз 15-26 южтолэзе Финляндиысь Вуокаттиын ортчозы Ватсалом Владислав Лекомцевлэн тренерез куасэн бызьылонъя дуннелэн чемпионэз, Олимпи шудонъёслэн куинь полэс вице-чемпионэз Максим Вылегжанин. Тегъёс: Спорт Биатлон Удмуртия ВладиславЛекомцев Паралимпиада куас  